dh-unibe/image-text_koenigsfelden-charters-post-1500 huggingface dataset:
Ich, ✳ Bernnhart ✳ Reinhart, ✳ buͦrger Zùrich, ✳ bekenn mich offennlich mit disem brieff, ✳ das
mir als einem rechten, erkornen vogte ✳ die edlen froͧwen ✳ froͧw Emerita ✳ und Anna ✳ die
Lùtscherinen, zuͦ zitten ✳ chorfroͧwen zuͦ Kùngfelden, ✳ die edlen strenngen froͧmen
und vesten ✳ schuͧlthessen und raͧt ✳ der statt Bernn, ✳ mine gneͤdigen herren, usgericht,
gewert und bezalt haben ✳ die zwey huͧndert Rinsch guͧldin, so froͧw Emerita
Lùtscherin und dann aber zwey huͧnndert Rinsch guldin, so froͧw Anna Lùtscherin, ✳
genan̄t Engelfridin, ✳
ein aͤpptissin und coͧvennt zuͦ Kùngsfelden ✳ lut ir beider verschribungen zegeben
schuldig gewesen sind. ✳ haruͧmb so laͧsz und sagen ich als ein vogt gemelter
miner vogtfrowen und ir erben die gemelten mine gneͤdigen herren schuͧlthes
und raͧt der statt Berrnn, ✳ ouch die gemelten mine gneͤdigen froͧwen aͤpptissin und
coͧvennt zuͦ Kùngsfelden und dasselbig gotzhuͧs, och wer desshalb quittuͧng bedarff,
der obgemelten vier huͧndert Rinscher guͧldin genntzlich ledig, loͧss und quit mit
disem ✳ brieff, ✳ dar in ich zuͦ urkùnd min eigen insigel in voͤgtlicher wise ✳ offen ✳
lich getruͧckt hab, ✳ doch mir und minen erben unschedlich, ✳ der geben ist uff
sannt Moritzins tag, als man zalt nach Cristuͧs gebuͧrt fùnffzechenhuͧndert
zwenntzig und siben jare.
qùittùng fròw Emerita ✳ und fròw Anna
Lùtschery ✳
Mauritii 1527 .
✳
1527 , September 22 .
F. Aargau .